Document ID: 31984R3673

Title and Content:
***** ΚΑΝΟΝΙΣΜΟΣ (ΕΟΚ) αριθ. 3673/84 ΤΗΣ ΕΠΙΤΡΟΠΗΣ της 21ης Δεκεμβρίου 1984 περί παρατάσεως της κοινοτικής εποπτείας των εισαγωγών ορισμένων γαρίφαλων και κομμένων τριαντάφυλλων καταγωγής ορισμένων τρίτων χωρών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), και ιδίως το άρθρο 10 παράγραφος 3, τον κανονισμό (ΕΟΚ) αριθ. 1765/82 του Συμβουλίου της 30ής Ιουνίου 1982 περί του κοινού καθεστώτος που εφαρμόζεται στις εισαγωγές από χώρες κρατικού εμπορίου (2), και ιδίως το άρθρο 10 παράγραφος 3, τον κανονισμό (ΕΟΚ) αριθ. 1766/82 του Συμβουλίου της 30ής Ιουνίου 1982 περί κοινού καθεστώτος εφαρμοστέου στις εισαγωγές της Λαϊκής Δημοκρατίας της Κίνας (3), και ιδίως το άρθρο 10 παράγραφος 4, Μετά από διαβουλεύσεις στα πλαίσια της επιτροπής που προβλέπεται στο άρθρο 5 των τριών τελευταίων κανονισμών, Εκτιμώντας: ότι ο κανονισμός (ΕΟΚ) αριθ. 3353/75 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3612/83 (5), θέσπισε, μέχρι τις 31 Δεκεμβρίου 1984, κοινοτική εποπτεία των εισαγωγών ορισμένων ζώντων φυτών και προϊόντων ανθοκομίας καταγωγής ορισμένων τρίτων χωρών· ότι, σχετικά με τα γαρίφαλα και τα κομμένα τριαντάφυλλα, οι λόγοι που βρίσκονται στη βάση του κανονισμού (ΕΟΚ) αριθ. 3353/75 εξακολουθούν ουσιαστικά να ισχύουν και ότι, κατά συνέπεια, αρμόζει να παραταθεί το σύστημα επίβλεψης αυτών των προϊόντων τα οποία, εξάλλου, οδήγησαν την Επιτροπή να προτείνει την έγκλειση αναλόγων συστημάτων στην κοινή οργάνωση των αγορών των προϊόντων ορισμένων προϊόντων ανθοκομίας που είναι το αντικείμενο του κανονισμού (ΕΟΚ) αριθ. 234/68 (6), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3353/75 μετατρέπεται με τον ακόλουθο τρόπο: 1. Στο παράρτημα, όπως έχει μεταβληθεί από τον κανονισμό (ΕΟΚ) αριθ. 851/80 (7), διαγράφονται, με εφαρμογή από την 1η Ιανουαρίου 1985: - τα τριαντάφυλλα, προσδιορισμένα από τη διάκριση ex 06.02 Δ, αντιστοιχούντα στους κώδικες ΝΙΜΕΧΕ 06.02-61, 65, 68, - ορισμένα φυλλώματα, προσδιορισμένα από τη διάκριση ex 06.04 Β Ι, αντιστοιχούντα στον κώδικα ΝΙΜΕΧΕ 06.04-49. 2. Στο άρθρο 1 του κανονισμού (ΕΟΚ) αριθ. 3612/83, η ημερομηνία «31 Δεκεμβρίου 1984» αντικαθίσταται από την «31 Δεκεμβρίου 1985». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Δεκεμβρίου 1984.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 614
2723
2449
3489

EuroVoc IDs (Expanded): 614
2723
2449
3489

Dataset Source: meu

Split: train